శ్రీనగర్ : ఉగ్రవాదుల దుస్సాహసాన్ని సరిహద్దు భద్రతా దళం (బీఎస్ఎఫ్) తిప్పికొట్టింది. మంగళవారం ఉదయం శ్రీనగర్ అంతర్జాతీయ విమానాశ్రయం సమీపంలోని బీఎస్ఎఫ్ శిబిరంపై ముగ్గురు ఉగ్రవాదులు ఆత్మాహుతి దాడి చేశారు. వీరి దాడిలో బీఎస్ఎఫ్ అసిస్టెంట్ సబ్ ఇన్స్పెక్టర్ ఒకరు అమరుడయ్యారు, నలుగురు జవాన్లు గాయపడ్డారు. దాడికి పాల్పడిన ముగ్గురు ఉగ్రవాదులను మట్టుబెట్టారు. ఈ దాడికి బాధ్యత తమదేనని జైషే మహ్మద్ ఉగ్రవాద సంస్థ ప్రకటించినట్లు సమాచారం.ఉగ్రవాద దాడి నేపథ్యంలో శ్రీనగర్ అంతర్జాతీయ విమానాశ్రయంలో విమాన ప్రయాణాలకు కాసేపు అంతరాయం కలిగింది. సమీపంలోని పాఠశాలలను మూసివేశారు.మంగళవారం తెల్లవారుజామున 4 గంటల ప్రాంతంలో ముగ్గురు ఉగ్రవాదులు బీఎస్ఎఫ్ 182వ బెటాలియన్ శిబిరంలోకి ప్రవేశించినట్లు పోలీసులు తెలిపారు. విమానాశ్రయం ప్రధాన ద్వారం వద్ద అత్యధిక భద్రతా ఏర్పాట్లు ఉన్న ప్రాంతంలో వీరు చొరబడినట్లు తెలిపారు. వీరివద్ద భారీగా ఆయుధాలు ఉన్నాయని చెప్పారు. ఆత్మాహుతి దాడిలో పాల్గొన్న మొత్తం ముగ్గురు ఉగ్రవాదులను మట్టుబెట్టినట్లు, ఆపరేషన్ పూర్తయినట్లు జమ్మూ-కశ్మీరు డీజీపీ ఎస్ పీ వైద్ ధ్రువీకరించారు.
srinagar : ugravaadula dussaahasaanni sarihaddu bhadrata dalam (bsf) tippikottindi. mangalavaaram udayam srinagar antarjaatiiya vimaanaasrayam sameepamloni bsf sibirampai mugguru ugravaadulu aatmaahuti daadi chesaru. veeri daadilo bsf assistent sab inspector okaru amarudayyaru, naluguru javaanlu gayapaddaru. daadiki paalpadina mugguru ugravaadulanu mattubettaaru. ee daadiki baadhyata tamadenani jaishe mahmad ugravaada samstha prakatinchinatlu samacharam.ugravaada daadi nepathyamlo srinagar antarjaatiiya vimaanaasrayamlo vimana prayaanaalaku kasepu antaraayam kaligindi. sameepamloni paatasaalalanu moosivesaaru.mangalavaaram tellavaarujaamuna 4 gantala praantamlo mugguru ugravaadulu bsf 182va betalian sibiramloki pravesinchinatlu poliisulu telipaaru. vimaanaasrayam pradhaana dwaram vadda atyadhika bhadrata erpaatlu unna praantamlo veeru chorabadinatlu telipaaru. veerivadda bhariga aayudhaalu unnaayani cheppaaru. aatmaahuti daadilo palgonna mottam mugguru ugravaadulanu mattubettinatlu, aperation puurtayinatlu jammoo-kashmeeru dgp es pee vaid dhruveekarinchaaru.